SEAOIL พุ่ง 5% รับข่าว “กรมเชื้อเพลิง” เปิดทางผลิตน้ำมันในพื้นที่ผลิตปิโตรเลียม DD
SEAOIL พุ่ง 5% นิวไฮรอบเกือบ 5 เดือน รับข่าว "กรมเชื้อเพลิง" เปิดทางผลิตน้ำมันในพื้นที่ผลิตปิโตรเลียม DD โดย ณ เวลา 15.21 น. อยู่ที่ระดับ 4.46 บาท บวก 0.20 บาท หรือ 4.69% สูงสุดที่ระดับ 4.50 บาท ต่ำสุดที่ระดับ 4.28 บาท ด้วยมูลค่าการซื้อขาย 11.39 ล้านบาท
SEAOIL พุ่ง 5% รับข่าว "กรมเชื้อเพลิง" เปิดทางผลิตน้ำมันในพื้นที่ผลิตปิโตรเลียม DD
26 เม.ย. 2562

ผู้สื่อข่าวรายงานว่า ราคาหุ้นบริษัท ซีออยล์ จำกัด (มหาชน) หรือ SEAOIL ณ เวลา 15.21 น. อยู่ที่ระดับ 4.46 บาท บวก 0.20 บาท หรือ 4.69% สูงสุดที่ระดับ 4.50 บาท ต่ำสุดที่ระดับ 4.28 บาท ด้วยมูลค่าการซื้อขาย 11.39 ล้านบาท

ทั้งนี้ ราคาหุ้น SEAOIL ปรับตัวขึ้นแรงวันนี้จำจุดสูงสุดในรอบเกือบ 5 เดือน นับตั้งแต่ราคาปิดที่ระดับ 4.50 บาท เมื่อวันที่ 7 ธ.ค.61 หลังมีการรายงานข่าวว่า บริษัท แพนโอเรียนท์ เอ็นเนอร์ยี่ (สยาม) ลิมิเต็ด (POES) ซึ่งเป็นบริษัทร่วมค้าที่บริษัทถือหุ้นอยู่ 49.99% ได้รับการอนุมัติพื้นที่ผลิตปิโตรเลียม DD แปลงสำรวจบนบกหมายเลข L53/48 จำนวน 2.22 ตารางกิโลเมตร จากอธิบดีกรมเชื้อเพลิงธรรมชาติ
โดยความเห็นชอบของคณะกรรมการปิโตรเลียม พื้นที่ดังกล่าวอยู่ในจังหวัดสุพรรณบุรี การอนุมัติในครั้งนี้ ทำให้แพนโอเรียนท์ฯ สามารถผลิตน้ำมันจากแหล่งปิโตรเลียม DD ที่ได้ขุดหลุมสำรวจไว้แล้วทั้งหมด 4 หลุม (DD1, DD2, DD3 และ DD4)